title: "Ислямска държава" контраатакува край Киркук

maintext: Отряди на терористичната организация "Ислямска държава" започнаха в петък контраатака срещу иракския град Киркук и убиха поне 18 души. Това става в момент, когато иракски и кюрдски сили са в началото на операция срещу Мосул – иракската "столица" на джихадистите.Киркук е център на един от богатите на петрол райони, но атаката не е повредила петролни съоръжения.Жертвите са от охраната и служители на електроцентрала, сред тях има и двама иранци. Електроснабдяването на Киркук не е прекъсвано.Ислямистите са дошли от Хавиджа, анклав между Багдад и Мосул, който все още е в ръцете на "Ислямска държава". Те са нападнали и няколко полицейски сгради. Част от атакуващите са били обкръжени в джамия и изоставен хотел. Терористите са прекъснали и пътя между Киркук и централата, разположена на около 30 км северно.Източници от силите за сигурност на Ирак казват, че нападателите са били няколко десетки, поне 8 от тях са убити преди останалите да бъдат отблъснати. В Киркук, който кюрдските части пешмерга превзеха от "Ислямска държава" през 2014г., е обявен полицейски час.


title: Хамилтън запази интригата във Формула 1 с победа в Мексико

maintext:
Пилотите на "Мерцедес" отново доминираха
Люис Хамилтън спечели Гран при на Мексико и по този начин запази интригата във Формула 1 преди последните два старта от шампионата.Лидерът в класирането Нико Розберг обаче свърши необходимото и запази лидерската си позиция, завършвайки втори. Разликата между двамата пилоти на "Мерцедес" вече е 19 точки в полза на германеца.Хамилтън стартира нервно днес и се озова извън пистата в тревата още на първи завой, но след това направи отлично състезание и контролираше преднината пред германския си съотборник, без да му дава шансове за атака. Надпреварата бе доста по-трудна за Розберг, който още в първия завой имаше лек контакт с Верстапен и мина през тревата, но впоследствие стабилизира представянето си.Себастиан Фетел с "Ферари" зае последното място на подиума след ожесточена битка в края с Макс Верстапен. Пилотът на "Ред бул" завърши трети, след като нарочно не пропусна пред себе си германеца след инцидент между двамата.В крайна сметка обаче холандецът олучи наказание от пет секунди и така остана пети, изпреварен и от съотборника си Даниел Рикардо.Кими Райконен ("Ферари"), Нико Хюлкенберг ("Форс Индия"), Валтери Ботас и Фелипе Маса ("Уилямс") заеха позициите до девета, а топ 10 за радост на местната публика зае Серхио Перес ("Форс Индия").

fasttext_language: bg


title: Екатерина Захариева и Даниел Митов обясняват в Хага напредъка ни по мониторинга

maintext:
Екатерина Захариева
Фотограф: Юлия Лазарова
Министърът на правосъдието Екатерина Захариева отпътува на двудневно работно посещение в Кралство Нидерландия. Тя ще се срещне със своя колега Ард ван дер Стьор, който ръководи и работата на прокуратурата, която е част от изпълнителната власт, включително специализираната прокурорска служба за борба с организираната престъпност в Ротердам, съобщи пресцентърът на МП. Министър Захариева ще разговаря и с президента на "Юроджъст" г-жа Мишел Конинкс.Заедно с министъра на външните работи Даниел Митов тя ще бъде изслушана от Комисията по сигурността и правосъдието в холандския парламент. На срещата ще бъде представен напредъкът на България по Механизма за сътрудничество и оценка и по присъединителния процес към Шенгенското пространство.Двамата министри ще посетят и Върховния съд, където ще разговарят с Главния прокурор на Върховния съд и Генерален адвокат Йоханес Силвис, ръководещ Върховната прокуратура към съда, която не е подчинена на изпълнителната власт.Срещите на Захариева и Митов в Холандия съвпадат с втората мисия на четиримата чуждестранни прокурори в България. Те са прокурори от Великобритания, Германия, Испания и Холандия и са изпратени в София Службата за структурна подкрепа към ЕК да извършат проверка - независим функционален и структурен анализ на българската прокуратура. Препоръката за такъв независим анализ се съдържаше и в последния мониторингов доклад на ЕК от януари 2016. До края на годината четиримата чуждестранни прокурори трябва да излязат с доклад.


description: Нападението над председателя на Българския Хелзинкски комитет Красимир Кънев показва, че не може повече речта на омразата да бъде неглижирана. Защото е опасна.

title: Следващият юмрук - в твоето лице

maintext:
Снимката е от протест срещу престъпленията от омраза.
Фотограф: Анелия Николова
- прокуратурата отказа да разследва
Болезнено очевидно е, че:Живеем в държава, в която правилата са заменени с юмруци. В държава, в която бездействието на отговорните институции, може да стигне до там, че пред парламента - символ на държавността - председателят на най-голямата и най-стара правозащитна организация в България да бъде нападнат.Такива юмруци удрят ежедневно медиите, правителството, МВР, прокуратура в лицето на гражданите. Като позволяват отвсякъде да се разпростира реч на омразата. Неосъзнато или съвсем целенасочено.Онези уж безболезнени думи, които физически не вредят, но бавно и сигурно разяждат нормалността. Защото в общество, което се поддава на омразата, колкото и магистрали да бъдат построени, хората ще останат разделени, ще бъдат мнителни, ще озвереят. Водени от абстрактния страх от различните.За толкова години преход нито едно управление, една медия, не положи усилия да помогне на хората да погледнат към другите. И това да не е страшно. Никой не се опита да отвори вратата за съчувствие и хуманност.А Българският хелзински комитет, който всеки ден се бори за равенство пред закона, среща стена от пренебрежение, ненавист, а вече и юмруци.Тактика на държавното обвинение е да не разследва нападенията от омраза, а да ги квалифицира като такива, направени по хулигански подбуди.Нападения, извършени физически или чрез думи на практика оставаха без последствия, ненаказани. Което означава, че състоянието "мразя" се разраства свободно, без последствия и обхваща все повече хора.Няколко примера от последните години са показателни за бездействието на институциите:- насилието пред джамията "Баня башъ", избухнало след митинг на "Атака", не беше разследвано;председателя на "Патриотичния фронт" Валери Симеонов за расистки изказвания, и то от парламентарната трибуна;- прокуратурата отказа да разследва министър-председателя Бойко Борисов по сигнал на БХК, подкрепен от 41 граждани, заради прякото му поощрение на групи, които незаконно задържат хора, търсещи убежище в страната...По същото време днес, докато пред парламента са удряли в лицето Красимир Кънев, вътре политици със същите подбуди - да се харесат, подсилени от предизборното време, са пледирали за употреба на огнестрелно оръжие срещу мигранти и бежанци.Щом омразата и насилието са превърнати в политически лозунг на деня, не е чудно, че разследвания няма. И че е възможно посред посред бял ден, пред парламента някой да получи юмрук в лицето. Е, той е някакъв правозащитник, ще си кажате. Но утре - може да сте вие.


title: Съдбата отново среща Гуардиола с любимия му "Барселона"

maintext:
Гуардиола вече се е изправял срещу любимия си тим, но като треньор на "Байерн"
Мениджърът на "Манчестър сити" Хосеп Гуардиола ще се изправи пред едно от най-големите си предизвикателства днес, когато в най-интересния сблъсък от поредния кръг в Шампионската лига "гражданите" се изправят срещу любимата на испанския специалист "Барселона".Гуардиола се превърна в най-титулувания треньор в историята на каталунците само за четири години начело на тима, в които бяха спечелени общо 14 трофея.Специалистът вече имаше нелеката задача да гостува на "Барселона", но като наставник на "Байерн" (Мюнхен). На полуфиналите през 2015 година баварците претърпяха тежко поражение с 0:3 на "Камп ноу", а победата с 3:2 в Германия се оказа крайно недостатъчна за краен успех срещу бъдещия шампион в турнира."Манчестър сити" започна по фантастичен начин сезона и записа десет последователни успеха във всички турнири, но отборът е далеч по-колеблив в последните си двубои. "Гражданите" нямат нито една победа в последните си три мача, а през уикенда пропуснаха две дузпи срещу "Евертън" у дома и се задоволиха само с точка."Барселона" вече има преднина от две точки пред английския тим в битката за първото място в групата, след като играчите на Гуардиола направиха зрелищно 3:3 при гостуването си на "Селтик" в предишния кръг."Остават ни четири мача и трябва да спечелим два от тях, за да бъдем в следващата фаза. Със сигурност ще се опитаме да вземем трите точки в предстоящата среща. Завръщането ми на "Камп ноу" винаги е емоционално, но това не променя факта, че съм дошъл тук за победа", сподели Гуардиола."Имам представа за начина, по който искам да играем, но, разбира се, трябва да осъзнаем срещу кой отбор точно се изправяме. Не много тимове са печелили там през последните години", каза още испанецът и е прав. Каталунците не са губили у дома на европейската сцена от 2013 година насам.В събота "Барселона" записа убедителен успех с 4:0 над "Депортиво" (Ла Коруня), при който Лионел Меси се завърна в игра с гол, след като бе извън терените повече от три седмици заради контузия."Ще бъде труден за опазване, знам това от опит. Трябва да се надяваме да има лош ден и отбраната ни да изиграе мача на живота си. Толкова е тежко, тъй като Лео е най-добрият в света", не спести комплименти Серхио Агуеро по адрес на своя съотборник в националния отбор на Аржентина.В лагера на "каталунците" добрата новина е свързана със завръщането на Серхи Роберто и Жорди Алба към тренировъчния процес на тима, а единствената сериозна липса в тима на Хосеп Гуардиола е на контузения бек Бакари Саня


description: В рубриката "Четиво" публикуваме откъс от том I на "Пазителят" - тринадесетият роман на известния руски съвременен автор Виктор Пелевин, издаден сега у нас от "Изток-запад". Преводът е на Олга Дамянлиева, автор на оформлението на корицата е Румяна Дамянлиева.

title: Откъс от "Пазителят" на Виктор Пелевин

maintext:
Фотограф: Румяна Дамянлиева [Издателство "Изток-Запад"]
Олга Дамянлиева, автор на оформлението на корицата е Румяна Дамянлиева.
ще от древни времена хората са оприличавали любовта с болест, така че по тази тема едва ли някой може да каже нещо радикално ново на света. Диагнозата може да се уточнява до безкрайност.
Аз бих се изразил така: любовта се маскира като нещо различно, докато корените Ј не прораснат до дъното на душата и недъгът стане неизличим. Дотогава запазваме лекомислието си – струва ни се, че просто сме срещнали забавно същество, което ни развлича, потапяйки ни за известно време във весело безгрижие.
Едва впоследствие, когато се изясни, че никой друг на света не е способен да предизвика у нас тази най-елементарна химична реакция, осъзнаваме в какъв капан сме попаднали.
С Юка се случи точно така. В началото ми се струваше, че изпитвам към нея снизходително любопитство – като леко подигравателен интерес на корав ездач към котенце, качило му се на коленете в крайпътна кръчма. Но не след дълго се оказва, че ездачът вече дори не помни по каква работа е пътувал и закъде – а всеки ден се върти и усуква около кръчмата, влиза и си поръчва обяд, само и само още веднъж да подържи котенцето в скута си.
Глупаво е да ме обвиняват – всеки на мое място може да падне в такъв капан. Юка беше фрейлина от "Зелените ръкави"; или както се изразяват в светските кръгове – "зеленка". Красотата на тези същества е толкова съвършена, че се превръща от примамка в страховито оръжие.
За "зеленките" почти нищо не се знае, те грижливо пазят тайнствения си ореол – освен това са малко на брой и далеч не всеки, прекарващ живота си сред елита побелял светски лъв, може да се похвали, че е виждал с очите си поне веднъж някоя от тях. Подготвят ги в специално училище, както асасините или еничарите – но ги обучават не да убиват, а обратното – да връщат интереса към живота.
Не сексуалните услуги са основното в изкуството им (на това са способни и далеч не толкова изтънчени същества), а истинската любов, която те са в състояние да пробудят дори и в най-закоравялото и разочаровано сърце.
Любовта освен всичко друго е и мощен катализатор на служебното усърдие, особено като се има предвид, че достъпът до "зеленките" обикновено се губи заедно със загубата на престижна длъжност. А с глюки тази привилегия не може да се купи (но казват, че понякога може да се купи длъжност).
"Зеленките" се възпитават по същия начин както девойките от благородните домове, обаче резултатът често е несравнимо по-добър: дисциплината в училището им е военна, без каквато и да е снизходителност. И, разбира се, те са далеч по-красиви от светските лъвици, повечето от които са родени в резултат на обичайния за висшите кръгове брак между глюки и благородно име. Затова дамите завистливо си шепнат, че в красотата на "зеленките" се крие някаква тъмна инфернална тайна.
Освен това при тях напълно липсват егоизъм и всички останали лоши черти на характера, свойствени на разглезените богати наследници. "Зеленките" от ранно детство знаят, че служат на Идилиум – също като монасите от "Жълтия флаг" (някои дори ги приписват към нашия орден). Те са безплодни (според някои слухове – в резултат на операция), за да не се появяват юридически проблеми с потомството им и възможни претенции за наследство.
На "зеленките" може да се има абсолютно доверие –те ще посрещнат смъртта, но няма да предадат господаря си. Обучени са да отдават не само тялото, но и душата си. И го вършат честно, без да трепнат, излитайки със самопожертвователна усмивка от мрачното си гнездо за среща със съдбата (която често е тъжна – за нея имам още да казвам). И така, "зеленките" не са гейши, а самураи на любовта.
Светските дами естествено ненавиждат "зеленките" с цялата ярост на загубили битката съперници и всяка година измислят нови унизителни ограничения за тях, затрудняващи появяването им във висшето общество. Смятам, че ако светските дами можеха да осигурят на "зеленките" Вартоломеева нощ, биха го направили с огромен ентусиазъм и тя щеше да е озвучена от скърцане на зъби, яростни писъци и звън на пилички за нокти.
Но това не е особено наложително – "зеленките" са твърде малобройни и обитават такива задоблачни висини, в които рядко прониква обхванатият от тъмна завист поглед на светския хроникьор.
Когато такова – специално подготвено за подвига на самопожертвователната любов – същество ти отдава сърцето си, е невъзможно да се устои. Всъщност може и да е възможно – но за какво? Заради нещо друго в живота? Какво по-точно? Аз така и не можах да си отговоря.
Юка беше двайсетгодишна – аз бях едва с три години по-голям. Макар и да не подбирах особено при първите си любовни авантюри, никога не посещавах хипнобордеи, приемах това за унизително и нечистоплътно (Де Ломонозо обаче с лекота заобикаляше този морален аргумент, наричайки целия човешки свят хипнобордей). С една дума бях идеално подготвен да падна жертва на страстта.
Видях Юка в албума на випуска на "Парка на елените" – това бе името на училището за подготовка на "зеленките" (едва сега си изясних откъде ми е изпратен като подарък странният женски бюст). Албумът беше на бюрото в кабинета ми – явно бе подхвърлен специално.
Общо в този випуск бяха пет девойки. Обичайно те изчезват от албума ден-два след разпращането му: каталозите са съшити с влакна, чувствителни към благодатта, и страницата с отпадналата от списъка красавица избелява, като че ли отвореният албум задълго е бил изложен на изгарящото слънце.
Между другото, съвсем не харесвам тези албуми. Веднага личи, че ги правят за старчоци. Младият иска да знае със сигурност с кого ще си има работа и би предпочел фотографии полицейски тип, максимално облекчаващи опознаването: анфас, профил и пълни проекции на тялото в оскъдно облекло.
Обаче застаряващ слуга на народа, привикнал към работа с документи, няма да се впечатли от вида на голо тяло – по думите на някой от писателите монаси той е виждал жени и с напълно съдрана кожа. Угасващото му въображение наподобява риба, криеща се по тинестото дъно: за да я закачиш на кукичката, е нужна доста хитрост.
Затова стилистите от "Парка на елените" подготвят сюжетни композиции, в които нежните им героини са представени като муза (със задължителната лира), като воин на Старата Еда (със съмнителен в символичния смисъл боздуган), като пастирка (метафорично поглаждаща дърт овен), като бояджийка на строеж – и всичко това поместват в албума. Сюжетите на тези подборки са прости и пошли, а същината им е в това, че действието предполага героинята постепенно да се разсъблича.
Първото, което изпитах, когато видях Юка в албума, беше по-скоро обида. Бяха я дегизирали като ангелче. А тя, без съмнение, бе истински ангел – затова да я представят за ангелче ми изглеждаше кощунствено и подигравателно. Никога не бях виждал толкова затрогващо красиво лице (за останалото дори не говоря – "зеленките" са върхът на съвършенството).
Няма да се мъча да я опиша: изобщо няма да успея. Някоя грозотия може да я оприличиш с думи пределно ясно и точно, но с красавица този номер не минава. "Най-дивен образец на дивна красота..." – толкова плоско се изразяват дори най-изтънчените манастирски стилисти, попадайки в хормонална буря.
И мисля, че причината не е в това, че стихотворното им органче е позасипано с пясък – просто природата на красотата не е в наличието на някакви необичайни черти, поддаващи се на описание чрез предизвикваните от тях асоциации, а в пълното им отсъствие. Например издълженото лице може да се нарече конско. А красивото – само красиво, и точка. Красотата е неизяснима. Ако можеше да се опише – вече нямаше да е тя.
Ангелът от албума се къпеше в небесна сауна – започваше с крилата, след това всичко останало. Ангелското лице изразяваше едва забележима тъга, но в същото време и готовност да премине изпитанието докрай. Аз разбрах, че до ден-два това съвършено създание самопожертвователно ще изтръгне от сърцето си предпазителя и ще се хвърли в нозете на някакъв крадлив до трансценденталност министър на пътищата. Съвестта ми не би ми простила, ако го допусна.
Ето я и поредната маскировка на любовта – стремежът да обладаеш се представя като желание да помогнеш и спасиш...
Но... аз все още се колебаех.
В рубриката "Четиво" публикуваме откъс от том I на "Пазителят" - тринадесетият роман на известния руски съвременен автор Виктор Пелевин, издаден сега у нас от "Изток-запад". Преводът е на


title: Част от исканите от България корекции на лихвите за "Белене" са приети

maintext:
Теменужка Петкова
Фотограф: Цветелина Белутова
Четири от седемте искани корекции на изчислените лихви върху присъдената по арбитражното решение за АЕЦ "Белене" сума са приети, съобщи министърът на енергетиката Теменужка Петкова, цитирана от БТА.
Тя отговори на журналистически въпроси в Козлодуй, където се състоя церемония по официалното предаване на заключителните отчетни документи по проекта за удължаване на живота на Пети енергоблок.
НЕК е внесла възражение върху изчисляването на лихвите заради аритметични грешки, поясни Петкова. По думите й руската страна се е съгласила с сях и предстои окончателното решение на арбитажа.
На въпрос ще се плати ли присъденият дълг до края на годината, или ще се иска разсрочване, Петкова каза, че НЕК иска сумата да бъде платена до средата на декември. Съвместната българско-руска работна група работи в добър и конструктивен диалог, преговорите са напреднали, остава да се доуточнят някои детайли, за да се подпише споразумение за изплащане на дълга по арбитражното решение, посочи тя.
На въпрос дали дотогава ще бъде получено разрешението от Европейската комисия за държавната помощ за НЕК, Петкова обясни, че буквално на следващия ден след приемането на Закона за предоставяне на безвъзмездна финансова помощ на НЕК, документите са изпратени в Брюксел. Работим много тясно с комисията и съм сигурна, че ще спазим срока, който сме си поставили, допълни тя.
"Заедно с партньорите от Росатом завършихме успешно работата по дейностите за удължаване живота на 5-ти блок на атомната централа в Козлодуй. Двата блока на АЕЦ "Козлодуй" произвеждат 33% от енергията в страната, продължаването на тяхната работа е един от приоритетите в енергийния отрасъл за настоящето правителство", каза Петкова по повод приключването на проекта.


description: Засега нито една групировка не е поела отговорност за нападението, но местните власти хвърлиха вината върху сунитската организация "Лашкар-е-Джангви" и заявиха, че нападателите са получавали инструкции от Афганистан.

title: Самоубийствена атака погуби близо 60 души в Пакистан

maintext:
Фотограф: Naseer Ahmed
Поне 59 души бяха убити, а над 100 – ранени, при самоубийствена атака в полицейска академия в Куета, Пакистан, съобщава агенция "Ройтерс".Трима маскирани нападатели са нахлули късно в понеделник в сградата, в която по това време е имало около 200 кадети, и са държали заложници в продължение на около пет часа."Бойците дойдоха направо в казармата, нахлуха и започнаха да стрелят", разказва очевидец. Двама от тях са се взривили по-късно, а третият е бил застрелян.Местните власти хвърлиха вината върху сунитската организация "Лашкар-е-Джангви" и заявиха, че нападателите са получавали инструкции от Афганистан. По-късно "Ислямска държава" пое отговорност с изявление в новинарската си агенция "Амак" Групировката "Лашкар-е-Джангви", която е базирана в пакистанската провинция Пенджаб , е извършвала атаки срещу шиити в региона и преди. Лидерът ѝ – Малик Ишак, бе убит през юли 2015 г. Тя съществува от осемдесетте години и е свързана с афганистанските талибани, а през 2002 г. е започнала да задълбочава отношенията си с "Ал Кайда". Според разследващи двете групировки са работили съвместно по няколко нападения, включително отвличането и обезглавяването на американския журналист Даниъл Пърл, пише Би Би Си.Нападението бе най-смъртоносното от август насам, когато самоубийствен атентат уби 70 души в болница в същия град. Куета от много време се смята за база на афганистанските талибани, чиито лидери редовно се срещат там.


title: "Голямо тихоокеанско сметище" е много по-мащабно от очакваното

maintext:
Фотограф: Teledyne Optech [theoceancleanup.com]
Гигантският остров от боклук в Тихия океан
е много по-голям, отколкото се смяташе досега, съобщава британският вестник "Гардиън". Това са установили изследователи по време на серия от въздушни проучвания в района на най-голямото струпване на пластмасови отпадъци в морски води. Целта на проучвателната им мисия е да установи на терен колко точно е мащабът на тихоокеанския пластмасов остров – най-голямото и опасно замърсяване на морските води, за да използва най-адекватния подход и устройство за почистването на този боклук.
"Изключително важно е да се разберат размерите на "острова" , както и какво е количеството боклук , какъв вид е пластмаса та в него . От това ще зависи дизайна на системите за почистване , логистиката на изваждането на пластмаса на брега , методите за рециклиране на пластмасата," обясняват от екипът на фондация Ocean Cleanup.
По време на изследването си, което продължава и в момента (от 26 септември до 7 октомври),
те са открили много по-голямо от очакваното количество останки от рибарски мрежи, пластмаса и други изхвърлени предмети. По време на проучването си със самолет C-130 Hercules, те засичат на мястото огромно скупчване основно на пластмасови отпадъци в северния край на известното като "Голямо тихоокеанско сметище", разположен между Хаваите и Калифорния.
Плътността на боклука е няколко пъти по-висока от прогнозите на фондация
Ocean Cleanup
, финансирана от холандското правителство с цел да изчисти морските води от пластмаса.
Предполага се, че центърът на т.нар остров от боклук е 1 млн. кв.км (386 000 кв мили), а периферията обхваща още 3,5 млн. кв км (1 351 000 кв мили). Размерите на това сметище в океана обаче непрекъснато се променят, защото се намира в едно от огромните въртящи се океански течения. На север тихоокеанската спирала е образувала супа от пластмасови отпадъци, в която има и по-големи отломки, но и микрочастици пластмаса, които често биват поглъщани от рибите и така навлизат в хранителната верига.
Според програмата на ООН за околната среда, Голямо тихоокеанско сметище се разраства толкова бързо, че подобно на Великата китайска стена, започва да става видимо от Космоса.
Миналата година, фондация Ocean Cleanup е изпратила 30 плавателни съда, които са преминали през "сметището", а целта и ме била да събират микропластмаса със фини мрежи, за да се прецени колко сериозен е проблема. Последните проучвания със самолет от Калифорния са установили, че големи парчета с размер над половин метър са били "силно подценявани".
Повечето от отломките са големи, но това е "бомба със закъснител", защото те се разпадат на микропластмаси през следващите няколко десетилетия. Налагат се спешни мерки, предупреждават учените.
Целта на фондацията е да се справи с проблема чрез гигантски V-образно устройство, което използва морските течения и засмуква като фуния плаващия боклук в конус. Прототип на вулканизираната гумена бариера ще бъде тествана през следващата година, а ако проучвания вървят добре до 2020 г. ще бъде направена и бариера в пълен размер от 100 км (62 мили).
Фунията обаче няма да може да поеме всичкия боклук в океана, предупреждават учените. Това, което е в океаните трябва да се премахне, но е важно и да се предотврати изхвърляното на още пластмаса. За това спомага повече рециклиране, по-устойчив дизайн на продуктите и законодателство в тази посока
Мащабите на пластмасовото замърсяване в океаните бяха установени през 2014 г. През 2014 г. 311 млн. тона пластмаса са произведени на световно ниво, което значи ръст 20 пъти от 1964 г., а прогнозите са производството й да се увеличи четири пъти до средата на века.
Доклад на фондация "Елън Макартър" по-рано тази година прогнозира, че ако не се предприемат спешни действия, до 2050 г. в океаните ще има повече пластмаса, отколкото риба.


description: В обхвата на болничната медицинска помощ най-честото нарушение е липсата на обективно доказани индикации за хоспитализация на пациенти по клинични пътеки, дублирани хоспитализации, дейности, които не са извършени в целия си обем, неспазване на реда на клиничните пътеки.

title: Над 19 хиляди нарушения са установени в здравната система през 2015 г.

maintext:
Зам.-министър Кирил Ананиев
Фотограф: Надежда Чипева
В първичната помощ за 2015 г. са установени над 19 хиляди броя нарушения от изпълнителите на медицинска и дентална помощ. Сред най-честите нарушения на лекарите и зъболекарите в извънболнична помощ са тези, свързани с договорените по вид и обем медицински дейности и изследвания - посочване на неверни данни и отчитане на услуги, които не са извършени.
В обхвата на болничната медицинска помощ най-честото нарушение е липсата на обективно доказани индикации за хоспитализация на пациенти по клинични пътеки, дублирани хоспитализации, дейности, които не са извършени в целия си обем, неспазване на реда на клиничните пътеки, изброи още Ананиев.
Това е посочено в годишния отчет на Националната здравноосиурителна каса за 2015 г., който беше представен днес пред здравната комисия в парламента от зам.-министъра на финансите и председател на Надзорния съвет на касата Кирил Ананиев.Според доклада в сферата на болничната помощ в България през 2015 г. не се е допуснало никакво заплащане на дейности, извън обхвата на определените по закон, като за всеки конкретен случай на отказано заплащане е изготвян анализ.През миналата година са се запазили параметрите на здравната система в България - например броят на партньорите на касата и тенденцията на неравномерното им разпределение в страната. Лечебните заведения, които са работили с касата през 2015 г. са 359 и традиционно за тях са отделени над 1.5 млрд. лева или половината от всички средства за здравеопазване.Здравната каса е похарчила целия си миналогодишен резерв от над 300 млн. лв. като най-голяма част от парите - 74% или 224 млн. лева от тях са отишли за покриване на разходите на болниците.През 2015 г. към системата на НЗОК са се обърнали 1.575 млн. българи за закупуване на медикаменти, сочи още статистиката.


description: В списъка са включени само играчи, родени през 1999 г., а Владислав Жиков е единственият български представител.

title: Българин от "Милан" влезе в класация за най-талантливите футболисти в света

maintext:
Happy birthday to Milan Allievi Lega Pro's Vladislav Zhikov, who turns 16 today! #MilanYouth pic.twitter.com/JTq5livfR3
— ACMilan Youth Sector (@acmilanyouth) January 19, 2015
Преди две години "Гардиън" направи класация за 40-те най-талантливи футболисти, родени през 1997 г. Тогава в списъка беше включен атакуващият полузащитник на "Левски" Божидар Краев.
Българинът Владислав Жиков попадна в класацията на британския вестник "Гардиън" за 60-те най-талантливи футболисти в света.В списъка са включени само играчи, родени през 1999 г., а полузащитникът на "Милан" е единственият български представител.Жиков е роден на 18 януари във Видин. Живее в Италия от четиригодишен, когато неговите родители се местят в Неапол. Там той започва да тренира футбол, а заедно с него първите си стъпки във футбола прави и детето-чудо на вратата на "Милан" Джанлуиджи Донарума. По-късно и двамата са привлечени в школата на "росонерите"."Гардиън" отбелязва, че българинът бележи много бързо израстване, откакто старши треньорът на "Милан" Винченцо Монтела го е поканил да тренира с първия отбор и го е включил в разширения състав за контролата с "Борнемут" през септември.Жиков прави голямо впечатление на престижния младежки турнир "Ал Кас" в Катар през 2015 г., когато отбелязва и гол във вратата на "Арсенал".Освен в халфовата линия младежкият национал на България до 17 години може да играе и в центъра на защитата, тъй като е надарен с ръст и физика, пише още "Гардиън".В класацията попада и вратарят на "Славия" Aнтонис Сергиакис. 195-сантиметровият страж беше привлечен в столичния клуб от школата на "Арис".През лятото гръцкият вратар изкара проби в "Рома", но отказа да предложение да играе за младежката формация на "вълците". На 21 август той направи дебют за "Славия" в двубой срещу "Левски".


description: Това е пример за това как местните фирми търсят нетрадиционни решения на засилващия се проблем с недостиг на работна ръка в страната, коментира "Ройтерс".

title: "Самсунг" нае украинци за завода си в Унгария

maintext: Samsung Electronics наема украинци, за да поддържа нормалния ритъм на предприятието си в Унгария, съобщи компанията в четвъртък. Това е пример за това как местните фирми търсят нетрадиционни решения на засилващия се проблем с недостига на работна ръка в страната, коментира "Ройтерс".Миналата седмица сайтът index.hu съобщи, че от Samsung са привлекли 120 - 150 украински граждани за завода си източно от Будапеща. В него са вложени близо 465 милиона долара и той е най-големият за производство на телевизори и монитори на компанията в Европа – около 7 милиона единици годишно.Компанията потвърди пред "Ройтерс", че това е станало от август насам и с украинците се допълва персоналът от над 2600 унгарци. Те са наети съгласно всички унгарски закони и изисквания, допълват от компанията, но не посочват точен брой или колко още гастарбайтери планират да привлекат. Audi и Daimler също се оплакват от липса на подходящи служители.Министърът на икономиката Михай Варга каза през септември пред седмичника Heti Valasz, че Унгария може да позволи повече чуждестранни работници "със сходен културен и исторически произход" за справяне с дефицита на работници.Тунде Киш, зам.-председател на държавната агенция за стимулиране на инвестициите, казва, че "най-критичната" част от преговорите с потенциални чуждестранни инвеститори е, когато разговорът опре до наличието на персонал.В периода юни - август безработицата по официални данни е паднала до 4.9%. Брутните заплати са се повишили на годишна база през август с 6.9%. Инфлацията за този период е нулева.


title: Повече разходи за лечение, но под реалните, са заложени в бюжета на здравната каса за 2017 г.

maintext:
Фотограф: Юлия Лазарова
здравно осигуряване.
Реално обаче с повече приходи няма да се поемат повече дейности, отбелязва "Капитал". "
Така например разходите са болниците се вдигат, не все така остават под техните реални. Разликата отново ще дойде от резерва на касата, посочва изданието.
Какви са числата в проекта
звънболнична медицинска помощ са предвидени 200 млн. лв., за
специализирана извънболнична медицинска помощ (вкл. за комплексно диспансерно (амбулаторно) наблюдение) – 211.
4 млн. лв., за медико-диагностична дейност – 77
5 млн. лв., за болнична медицинска помощ – 1.
457
147
лв. З а лекарствени продукти, медицински изделия и диетични храни за специални медицински цели – 878. 571 млн. лв.
За медикаменти за онкоболни са заложени 225. 565 млн. лв. , а за медицински изделия, прилагани в болничната медицинска помощ – 80 млн. лв.
Резервът е 341.
381 млн. лв., като средствата са с 24
761 млн. лв. повече от предвидените през 2016 г.
Въвеждат се наказания за болниците
Въвеждат се изисквания и към застраховките на медиците за евентуално нанесени от тях вреди. Предвижда се минималната сума да е 500 хил. лв. за застрахователно събитие и 2 млн. лв. за всички такива събития.
Практиката в здравна система беше обичайно уговаряният в застрахователните договори размер на застрахователната сума да е в диапазона между 20
хил. и 100
лева. Поради това с настоящия законопроект се предлага със Закона за здравето да бъде въведен специален ред, по който да се определя размерът на минималната застрахователна сума при тези застраховки, посочват от касата.
Надзорът на касата - платен
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
На извънредно заседание правителството одобри проектобюджета и на Националната здравноосигурителна каса (НЗОК) за 2017 г. Той претърпя промени в последния момент в петък, преди да бъде разгледан от тристранката. В същото време заложените по-високи приходи не гарантират повече пари за лечение.Общо за годината са предвидени 3.452 млрд. лв. приходи и трансфери при 3.204 млрд. лева през тази година. Приходите от здравноосигурителни вноски се предвижда да бъдат 2.279 млрд. лв., а 1.134 млрд. лв. - трансфери заВероятно, както и до момента, институцията ще попълва дефицитите за различни видове медицински услуги и лекарства със средства от резерва, пера като капиталови и административни разходи, увеличена събираемост на здравни вноски", посочва в своя публикация.За първична имлрд. лв.За дентални дейности са заложенимлн.Към мотивите на проекта се посочва, че в него е намерила място тезата на управляващите сектора, че трябва да се пренасочат пари от болничната към извънболничната помощ "с акцент върху финансирането на дейности в първичната помощ".Затова за първичната извънболнична медицинска помощ средствата са увеличени с 11%, за специализираната извънболнична медицинска помощ увеличението е почти 5% спрямо 2016 г.За медико-диагностичната дейност се планира увеличение с над 7 млн. лв. спрямо миналата година.В обхвата на болничната медицинска помощ планираните средства са разчетени за осигуряване на общ брой от около 2 милиона броя хоспитализации по клинични пътеки и 1.2 млн. клинични и амбулаторни процедури. За гарантиране на тези параметри се предвижда заложените средства да бъдат увеличени в хода на 2017 г. с допълнителни средства от резерва за непредвидени и неотложни разходи, се посочва в мотивите към проекта.За лекарствените продукти, медицинските изделия и диетичните храни се предвижда в хода на 2017 г. средствата да бъдат увеличени с допълнителни средства от резерва за непредвидени и неотложни разходи.Съставителите на този проект посочват, че предлагат и законови промени, с които да се управляват по-ефективно парите за здраве. Една такава промяна в Закона за здравното осигуряване предвижда предварително прекратяване на договор с дадена болница, ако се установят нарушения при отчитането на извършената от него дейност.Такива случаи са, когато се декларира извършена процедура, а тя не е и другият случай - когато е посочена клинична пътека, която не отговаря на заболяването на пациента.Дава се и възможност служителите на районните здравноосигурителни каси да могат да извършват проверки директно по разпореждане на управителя на НЗОК.хил.С бюджета за догодина се предлага да се въведе заплащане на членовете на надзорния съвет на НЗОК. Те са общо деветима - четирима представители на държавата, между които са заместник-министри на здравеопазването и финансите, както и директорът на Националната агенция за приходите. Освен това в него участват по двама представители на работодателите, двама на синдикатите и един представител на пациентските организации.От създаването на касата досега те не са получавали заплащане за работата си, синдикатите и работодателите участват и в надзорния съвет на Националния осигурителен институт, където също не получават заплащане.


title: Нова наредба облекчава общините и бизнеса за строителните отпадъци

maintext:
Фотограф: Община Варна [Община Варна]
Нова наредба за управлението на строителните отпадъци и за влагането на рециклирани строителни материали е публикувана на сайта на МОСВ за обществено обсъждане. Тя разширява диапазона на обектите, за които не се изисква План за управление на строителните отпадъци.Отпадъците, които ще се генерират от обектите, за които няма да се изисква такъв план, ще се управляват съгласно реда, поставен в съответните общински наредби.Промяната ще облекчи бизнеса и ще е в полза на местните власти, защото дава по-голяма яснота за генерираното количество строителни отпадъци на тяхна територия, обясняват от пресцентъра на МОСВ.В Наредбата са разписани условията за издаване на документи при дейности със строителни отпадъци на повече от една площадка от един и същ оператор на територията на една РИОСВ. В момента документи се издават за всяка конкретна площадка – с промяната ще се издава само един документ за работа на територията на една Регионална инспекция по околната среда и водите. За всяка площадка обаче възложителят ще уведомява РИОСВ преди започване и приключване на дейността, свързана с третиране на строителни отпадъци. Промяната улеснява бизнеса, защото вече няма да е необходимо да се издава документ за всяка конкретна площадка и да се минава през цялата процедура по издаване на такъв вид документи.


description: "Като цяло не мисля, че има проблем с футболното хулиганство в Англия. Не може да се каже, че един малък инцидент - чух, че са били около 200 души - е проблем за цялата страната."

title: Венгер: Няма нищо по-глупаво от наказанието за мачове без публика

maintext:
Според мениджъра на "Арсенал" не може да се говори за проблем с футболното хулиганство в Англия
Мениджърът на "Арсенал" Арсен Венгер определи като глупаво наказанието за игра пред празни трибуни."Няма нищо по-глупаво от това. Предпочитам да не се играе пред това да има мач при закрити врата", каза френският специалист.Думите му дойдоха след въпроси, свързани с поведението на привърженици на "Уест хем", предизвикали инциденти на двубоя с "Челси" за Купата на лигата. Провинилите се фенове бяха съдени по бързата процедура, а от клуба обявиха, че ще има доживотни забрани "Като цяло не мисля, че има проблем с футболното хулиганство в Англия. Не може да се каже, че един малък инцидент - чух, че са били около 200 души - е глобален проблем за страната."Венгер заяви, че подкрепя идеята за връщането на трибуните за правостоящи зад вратите. Този тип места бяха забранени със закон след трагедиите през втората половина на 80-те години на стадионите "Хейзъл" "Хилзбъро" . Шотландският "Селтик" получи разрешение да изгради такава трибуна , като инвестицията в изграждането се оценява на 500 хил. паунда."Подобни инциденти са аргумент за тези, които са против. Мисля, че колкото по-близо си до играчите, толкова по-голяма е страстта", каза Венгер. Според него евентуалното връщане на трибуните за правостоящи ще доведе до повече привърженици и по-вълнуваща атмосфера по трибуните.


description: Днес е време за големи решения, защото се прави историята на България. Смели, неочаквани и важни решения за бъдещето на страната.

title: Защо Борисов трябва да подкрепи кандидатурата на Трайчо Трайков

maintext:
Архив
Фотограф: Анелия Николова
"Дневник" препечатва коментара на Асен Асенов, публикуван във Фейсбук.От българската история с гумичка е изтрит един факт - Евлоги Георгиев не само лобира активно по високите етажи на властта в царска Русия за освобождението на България, а и плаща не малка част от разходите за войната, която руското правителство обявява на Османската империя. Дадено ни е да знаем само, че е дал пари за построяването на университета, но не знаем например, че не е изпълнено изричното условие по завещанието му той да се казва "Евлоги и Христо Георгиеви от град Карлово".Как ли щеше да се почувства този виден български русофил, ако днес можеше да бъде свидетел на хибридната война на Путиновото руско правителство в любимата му България?Не вярвам, че има и един образован човек, който вярва, че освобождението на България е израз на любовта на руския народ към българите, които руснаците по онова време даже не познават.Историята е до толкова изкривена, че днес никой, даже и десните правителства, не са в състояние да обяснят какво правят все още паметниците на съветската армия в центъра на двата най-големи български града София и Пловдив. Наистина ли не правим разлика между царска Русия и Съветския съюз? Наистина ли не правим разлика между Путин и впечатляващите руски умове, допринесли за развитието на науката и изкуствата? Знаем ли броя на емигриралите от Русия руснаци заради диктатурата на Путин?Светът не е черно-бял и не се разделя на САЩ и Русия. Както и в собствената ни страна и в тези държави има от всичко.Но днес темата е България и накъде отива тя?Когато Борисов прави заявка за съюз с ДПС - партията, която маскирана зад изстрадалото турско население в България, най-после беше принудена да разкрие проруския си генезис, трябва да е наясно, че примката на Путин, сложена на врата му, все по-лесно ще се затяга. Да правиш заявка за съюз с ДПС и да имаш за основна цел неприсъствието на една малка дясна партия във властта, определено не говори за политическа далновидност.Когато спонсорираните от Путин български политически партии се множат, когато България е принудена да плаща милиони на Русия за нереализирани проекти в енергетиката, следствие на корупционни сделки и когато съседна Турция се гърчи под диктатурата на Ердоган, България повече от всякога има нужда от Президент с ясно артикулирана евроатлантическа ориентация, какъвто е Росен Плевнелиев. Президент, който сам е нейно олицетворение, а не декламира продиктувани в Брюксел фрази, които не са част от собствената му ценностна система.Ако Борисов беше издигнал кандидатурата на Томислав Дончев или Румяна Бъчварова, днес нямаше да иска от Вежди Рашидов да преодолее омразата си към Доган и Пеевски и да призовава да бъде приета подкрепата на ДПС на втори тур. Същата ДПС, която издига за президент омразния му Орешарски.Днес единственият силен ход за българския премиер е да надскочи егото си (всички имаме проблем с егото си) и в името на бъдещето на българската държава да оттегли кандидатурата на Цачева и да застане зад Трайчо Трайков. Така със сигурност ще остане с достойнство в историята.Убеден съм, познава по-добре от мен качествата на Трайков (аз се запознах с него тази седмица), защото иначе едва ли щеше да го покани за министър на икономиката в първия си кабинет.Разбирам премиера за фрустрацията му по отношение на Реформаторския блок и в голяма степен я споделям. Но днес е време за големи решения, защото се прави историята на България. Смели, неочаквани и важни решения за бъдещето на страната.Не е трудно!


title: Прекалените обещания са най-честото нарушение в туризма

maintext:
Димитър Маргаритов
Фотограф: Надежда Чипева
Най-честите нарушения в туризма са свързани с несъответствието на обещаното с това, което се получава на място. Това коментира във Варна председателят на Комисията за защита на потребителите (КЗП) Димитър Маргаритов, цитиран от БТА.
По думите му п
рез изминалия летен туристически сезон въпреки засилените проверки като цяло нарушенията са по-малко, отколкото в предишни години.Ако досега нарушения са установявани при всяка десета проверка, сега те са около 7-8 процента.Според Маргаритов с множеството проверки на комисията тя се е погрижила туристическият сезон да е по-спокоен. Той припомни, че от тази година е в сила новата наредба за категоризация на туристическите обекти и проверките на КЗП са били много по-подробни и задълбочени и това е дало резултат.Шефът на комисията добави, че при тематичните проверки комисията е наблегнала и върху контрола върху автокъщите. Там открихме, че има доста нарушения, свързани с невярна информация, която се предоставя на потребителите, допълни той.Маргаритов напомни, че КЗП вече се подготвя за зимния сезон, както за туристическия, така и за проверки на търговците на гуми и всички принадлежности необходими за зимната експлоатация на автомобилите.


title: "Левски" подаде молба да домакинства на ЦСКА на "Георги Аспарухов"

maintext:
Сините смятат, че няма повод мачовете с ЦСКА да се играят на "Васил Левски"
[LAP.bg]
"Левски" е внесъл молба до БФС и СДВР да играе домакинските си мачове срещу ЦСКА на своя стадион "Георги Аспарухов", вместо на на националния "Васил Левски".В съобщение, публикувано в официалния сайт на клуба, сините казват, че "никога няма да припознаят преименуваното дружество като вечния съперник" и определят предстоящия мач на 15 октомври като "обикновена футболна среща между отбори - участници в Първа лига"."Ако бъде позволено провеждането на въпросните домакински срещи на "Левски" на стадион "Георги Аспарухов", клубът се ангажира да осигури полагащата се квота билети на привържениците на гостуващия отбор, както и да създаде всички нормални условия като домакин", пише в съобщението на сайта на сините."Според нас поведението на привържениците зависи до голяма степен от предпоставките, които клубът, БФС като съсловна организация и полицията като орган на изпълнителната власт създават", се казва още в декларацията.Наредбата на БФС за настоящия сезон гласи, че всеки мач, между софийски отбори, който бъде приет за рисков, трябва да се играе на "Васил Левски". Председателят на спортно-техническата комисия към БФС Неделчо Михайлов обясни пред "Дневник" , че ако и през пролетта срещата попадне в графата "рискова", ще е на националния стадион, независимо какви условия предлага "Георги Аспарухов".По думите му за това дали даден мач е рисков има значение поведението на публиката на отборите и дали те имат налагани наказания през сезона.


description: Българският еврокомисар и зам.-председател на Европейската комисия Кристалина Георгива обяви, че напуска поста си в Брюксел.

title: Кристалина Георгиева поема висш пост в Световната банка

maintext:
За мен е чест, че през последните седем години работих за Европейския съюз и България като комисар по хуманитарна помощ и като Заместник-председател по бюджет и човешки ресурси
не просто работата и организацията, която обичах, но и една цяла сфера на дейност: международното развитие.
"След като внимателно обмислих предложението да стана Главен изпълнителен директор на Световната банка, реших да го приема. Връщам се към работата, която продължава искрено да ме вълнува и която ще ми позволи да помагам и на Европа, и на света."
Българският еврокомисар и зам.-председател на Европейската комисия Кристалина Георгива обяви, че напуска поста си в Брюксел и на 2 януари 2017г. ще заеме висша позиция в ръководството на две структури от групата на Световната банка, отговарящи за кредитната дейност на тази институция.", се казва в официалното ѝ изявление В него тя обяснява, че когато през 2010г. е приела номинацията за член на Еврокомисията, е напуснала "В текста на английски се посочва, че Георгиева ще ръководи Международната банка за възстановяване и развитие и Международната асоциация за развитие (IBRD/IDA). Това са две от петте институции, формиращи Групата на Световната банка.Останалите са Международната финансова корпорация (IFC), Международната асоциация за развитие (IDA), Международния център по регулиране на инвестиционни спорове (ICSID) и Многостранна агенция за гарантиране на инвестициите (MIGA).Длъжността ѝ в Европейската комисия, когато тя подаде оставка, временно ще се поеме от Гюнтер Йотингер.Според съобщението на Европейската комисия се очаква. Това зависи и от хода на преговорите за бюджета на ЕС. През това време председателят Жан-Клод Юнкер я е помолил да работи в тясно сътрудничество с Йотингер.Оттеглянето на Кристалина Георгиева засяга чл. 246 от Договора за функциониране на Европейския съюз и изисква друг български гражданин за доизкара мандата ѝ в Еврокомисията. Юнкер казва, че е готов по най-бърз начин да обсъди с българския премиер Бойко Борисов имена на потенциални кандитати и какъв ресор да им бъде отделен.Новият български еврокомисар трябва да бъде назначен от Европейския съвет в съгласие с председателя на Еврокомисията и след консултации с Европейския парламент.Кандидатът от България ще бъде изслушан в Европарламента и председателят на Еврокомисията обикновено се съобразява с оценката на евродепутатите за квалификацията, опита и уменията да поеме пост в Брюксел.Жан-Клод Юнкер изрази "огромно съжаление" за това, че Георгива напуска екипа му и добави: "Фактът, че беше поканена да поеме водеща роля в Световната банка е признание за многото ѝ таланти и за нейния професионализъм"."Кристалина е признат по целия свят лидер с доказан опит в подобряване живота на най-нуждаещите се. Тя ще бъде възможно най-силният възможен избор за работа с нашия мотивиран персонал за справяне със сложните предизвикателства, пред които са изправени нашите страни партньори. Горд съм да посрещна отново Кристалина в семейството на Световната банка", заявява президентът на Световната банка Джим Ким. неговото съобщение се посочва, че тя ще заеме поста си на 2 януари 2017г., че постът означава, че българката ще ръководи кредитиращите институции, "известни като Световна банка", и че ще е подчинена директно на президента.Европейската версия на американското издание "Политико", което следи внимателно събитията в Брюксел и ЕС, посочва други мотиви за оттеглянето на Кристалина Георгиева.Причините са две - недоволство от "отровното" влияние на началника на кабинета на Юнкер и разочарование от неуспешната ѝ кандидатура за генерален секретар на ООН."Георгиева все повече се е разочаровала от това как Европейската комисия се справя с предизвикателства като миграцията, Брекзит и висшите назначения, казва източник, близък до нея. В частност, допълва източникът, Георгиева е против методите на Мартин Селмайр, ръководител на администрацията на кабинета на Жан-Клод Юнкер, и неадекватните консултации по взимането на важни решения", пише "Политико".Изданието посочва, че търпението на българката спрямо германеца Селмайр се изчерпало преди номинирането ѝ за генерален секретар на ООН на 28 септември.Между двамата имало напрежение от 2015г. , когато, според източника на "Политико" Селмайр се намесил в опитите ѝ да оглави прокарването на т.нар. План Юнкер за инвестиции за стимулиране на икономиките в ЕС през Европарламента и Европейския съвет.Когато опитът да наследи Бан Ки Мун в ООН се провалил, тя приела офертата на Световната банка от Вашингтон, за да не работи още 3 години до края на мандата си в работа за Юнкер и Селмайр, обобщава изданието.


title: Сред работещите за ООН около една трета са жени, но в ръководството броят им е малък

maintext:
Мандатът на сегашния генерален секретар изтича, но мястото му отново ще бъде заето от мъж.
Около една трета от служителите на ООН са жени, но колкото по-високо отивате, толкова по-малко жени ще видите в администрацията на световната организация, в чиято 71-годишна история има осем генерални секретари мъже, а следващата седмица се очаква да бъде утвърден деветият, предаде "Ройтерс". Към 30 юни 34.8% от 40 131 служители на секретариата на ООН са жени, а само 17 от 79 помощник-генерални секретари, или 21.5 на сто, са от този пол.Сега препоръката на Съвета за сигурност към 193-членното Общо събрание да бъде избран за генерален секретар португалецът Антониу Гутериш предизвика коментари за несправедливо отношение към жените кандидатки за поста, отбелязва Ройтерс. Според Джийн Красно, ръководител на лобистката група WomenSG (Жени генерален секретар), жените кандидатки за генерален секретар на ООН "бяха подложени на по-високи стандарти от мъжете и смятам, че това бе несправедливо".Дипломати от Съвета за сигурност защитиха решението му, като заявиха, че Гутериш е бил най-добрият кандидат и от двата пола и отбелязаха, че нарасналият брой жени кандидатки са знак за напредък. Преди десетилетие само една жена бе номинирана за генерален секретар, а тази година седем от 13-те кандидати бяха жени.Бившият министър-председател на Нова Зеландия Хелън Кларк, която също бе сред кандидатите, написа в Туитър след избирането на Гутериш: "Кампанията ми си струваше усилията, ако е вдъхновила жените и момичетата по цял свят да вярват, че могат да се стремят към върха и някой ден да успеят. Благодаря на всички."


description: "Идиоти и лумпени винаги ще има",Ваньо Шарков, заместник-министър на здравеопазването

title: Цитат на деня: Идиоти и лумпени винаги ще има

maintext:
Фотограф: Цветелина Белутова
"Идиоти и лумпени винаги ще има".Това обяви в ефира на БНТ заместник-здравният министър Ваньо Шарков. Коментарът му е по адрес на нападателите - баща и син, които са пребили лекарски екип в болница в Пазарджик.Шарков посочи, че от началото на годината има около 30 подобни случая. Според него, когато лекарите протестират по такъв повод, те трябва да бъдат подкрепяни от обществото.Борбата трябва да бъде обща, защото страдат не само лекарите, а и пациентите, на които биха помогнали в момента, в който биват нападани, поясни заместник-министърът.


description: "Критериум София" ще се състои на 19 ноември в "София тех парк", като ще се правят обиколки по 1 км в рамките на 30 минути

title: "Бегач" организира и първото си колоездачно състезание

maintext:
[LAP.bg]
По устав "Бегач" има за цел да развива аеробните спортове. Вторият ни най-любим спорт е колоезденето, затова решихме да направим нещо по темата", казват от клуба, който организира няколко кросови бягания и полумаратони в и около столицата, както и маратона на Плевен.
Първото колоездачно състезание ще е критериум, състезание на затворена трасе, в "София тех парк". Състезанието ще продължи половин час, а победител ще е състезателят с най-много обиколки. Всяка от обиколките е по 1 км, а маршрутът е по асфалт и нови павета в рамките на парка.
Популярният клуб за аматьорски бягания "Бегач" условно става и "колоездач", тъй като ще организира първото си състезание с велосипеди на 19 ноември.Надпреварата ще е в три категории - с шосейни велосипеди, градски велосипеди и т.нар. категория ММА, или "кой с каквото дойде". Стартовете са отделно за всяка от тях, а победителите ще бъдат отличени отделно при мъжете и жените. За участие се изискват навършени 18 години.В първата категория попадат колелета с предавки, гуми по тънки от 28 мм. Във втората категория са градските велосипеди, при които има една предавка или скорост. Третата категория е най-общо казано свободна, стига велосипедите да са на две колелета.Състезанието е ограничено до 150 души - по 50 във всяка категория. Входните такси са по 20, 30 и 40 лв. в зависимост от срока на записване.


description: Данните на Националния статистически институт показват, че ръстът е 13.2%.

title: Почивните дни през септември са стимулирали българите да пътуват зад граница

maintext:
Фотограф: Надежда Чипева
.
Същевременно намаляват пътуванията към Обединеното кралство - с 6.4%, Испания - с 3.7%, Македония - с 2.6%, Турция - с 2.4%,
и други.
Най-голям относителен дял от общия брой пътувания на български граждани в чужбина през септември 2016 г. формират пътуванията с други цели (гостуване, обучение, посещение на културни и спортни мероприятия) - 46.8%, следвани от пътуванията с цел почивка и екскурзия - 33%, и пътуванията със служебна цел - 20.2%. В сравнение със септември 2015 г. e регистрирано увеличение при пътуванията с други цели - с 32.1%, и със служебна цел - с 3.4%, докато тези с цел почивка и екскурзия намаляват с 1.2%.
През месеца с други цели са били 74.8% от пътуванията към Турция. Пътуванията със служебна цел към Полша са 50.5%, а тези към Испания и Италия с цел почивка и екскурзия са съответно 68.2 и 51.6% от всички реализирани пътувания на български граждани към тези страни (фиг. 2).
Двуцифрен е ръстът и на чужденците, посетили България през месеца - 12.9%.
От общия брой делът на гражданите от Европейския съюз е 64.8%, или с 15% повече в сравнение със същия месец на предходната година.
Увеличават се посещенията на граждани от
Германия - с 28.2%, Белгия - с 26.2%, Чехия - с 22.4%, Гърция - с 22.3%, Австрия - с 18%, Холандия - с 14.7%, Обединеното кралство - с 12.9%, Полша - с 12.1%, и други.
Същевременно намаляват посещенията на граждани от Дания - с 16.3%, Швеция - с 5.9%, Испания - с 3.5%, Италия - с 3.4%, и други.
Увеличават се и посещенията на граждани извън Евросъюза - с 10.3%
като най-голям е ръстът на посещенията от Русия - 73%.
Посещенията с цел почивка и екскурзия формират 98.2% от всички посещения на граждани от Израел и 93.8% - от Русия. Служебните пътувания са 56.7% от всички посещения на граждани от Швейцария и 55.6% - от Испания, а с други цели са 65.3% от посещенията на граждани от Турция и 62.9% - от Гърция.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Очаквано след многото официални почивни дни през септември българите са увеличили пътуванията в чужбина в сравнение със същия месец на предходната година. Данните на Националния статистически институт показват, че ръстът е 13.2%Най-голям е той за пътуванията към Сърбия, които на годишна база са със 168.4%, към Чехия - с 81.4%, Русия - с 69%, Австрия - с 55.9%, Италия - с 48.1%, Германия - с 19.6%, Франция - с 10.7%, и други.


title: "Челси" пречупи "Хъл сити" с два гола за шест минути

maintext:
Сините остават далеч от върха въпреки успеха
"Челси" записа трудна, но заслужена победа с 2:0 като гост на "Хъл сити" в мач от 7-ия кръг на английското първенство.Головете за успеха, който сложи край на серията от две поредни поражения, бяха дело на Вилиан и Диего Коща и паднаха в рамките на шест минути през втората част.Със спечелените точки играчите на Антонио Конте събраха общо 13 и заемат шесто място в класирането, на пет от лидера "Манчестър сити", който е и с мач по-малко.Още в третата минута Тибо Куртоа трябваше да се намесва решително след след добре изпълнен пряк свободен удар на Робърт Снодграс, който промени траекторията си след рикошет в стената. В следващите минути домакините продължиха да са по-активни и създадоха няколко опасни, но безрезултатни атаки.В средата на полувремето "тигрите" имаха претенции за дузпа, но съдията не ги уважи, въпреки че основания за такава определено имаше. В добавеното време на първата част Куртоа още веднъж се намеси добре след опасен удар от около 25 метра на Райън Мейсън.След почивката "Челси" се активизира и в 58-ата минута стигна до най-чистото си положение до момента. Диего Коща бе изведен зад отбраната на домакините, след което премина покрай вратаря и стреля от малък ъгъл. Топката рикошира в гредата и стигна до Нголо Канте, който обаче стреля високо над вратата.Три минути след това Вилиан получи от Коща около линията на наказателното поле, влезе навътре, финтира Мейлер и със страхотен шут прати топката в горния десен ъгъл. Шест минути след това Коща удвои с идентичен гол от почти същата позиция. Това до голяма степен уби интригата в мача и до края той просто се доиграваше.В заключителните минути Педро може да отбележи трети гол за гостите, но завършващият му удар бе неточен.


description: Общият брой секции в чужбина на предстоящите президенстки избори на 6 ноември ще бъде 301.

title: Максималният брой секции в чужбина остава 35, реши ЦИК

maintext:
Фотограф: Юлия Лазарова
Общият брой секции в чужбина на предстоящите президентски избори на 6 ноември ще бъде 301. Най-много ще бъдат в
САЩ, Великобритания и Турция - максималният предвиден в закона брой от 35. Това съобщи за Би Ти Ви гово
броят на гласувалите от чужбина в деня на вота се оказва и по-голям.
читатели на "Дневник" в Лондон предупредиха, че ще има проблеми при гласуването, ако ЦИК, чиято е последната дума за разкриването на изборни секции, спази ограничението в закона.
В Германия секциите ще бъдат 8, съобщи "Нова телевизия", което е двойно по-малко в сравнение с предишни избори. Причината е наложеното ограничение на германските власти секции да се разполагат само в консулства и посолства. Българи в Германия се питат за какво е било законовото изискване за подаване на заявления, от чийто брой ще зависи разкриването на секции, като в крайна сметка няма да има достатъчно места за гласуване.
Най-много подадени заявление за гласуване има в Турция – 8842, във Великобритания те са
. Следват Германия с 3529, Съединените щати и Испания.
рителят на ЦИК Александър Андреев. Заседанието на комисията продължава и в момента.В Испания ще може да се гласува на 27 места, в Гърция те ще са 13, във Франция - 10, а в Италия - 9.Решението на ЦИК идва, въпреки заявленията на над 34 хиляди българи в чужбина, които се бореха срещу ограничението на броя секции . ОбикновеноНай-много желаещи имаше именно във Великобритания, Турция, Германия и САЩ. Още на 10 октомври 7106Така българите в Лондон не изключват да се редят на опашки.Въпреки че на последните избори в посолството на България в Лондон имаше четири секции, на тези избори се очаква да има една.Говорителят на ЦИК Камелия Нейкова заяви, че за откриване на секции извън страната, освен броя на подадените заявления за гласуване, комисията се съобразила и с информацията от министерството на външните работи и посолствата на България в отделните държави за георграфското разположение, където трябва да има секции и актуалната численост на българите там, както и разпределението им.Нейкова коментира, че на парламентарните избори през 2014 г. във Великобритания е имало 20 места, на които българите са гласували. На тези избори те ще бъдат 35, допълни тя.


title: Изслушване на Кристалина Георгиева в ООН днес е първият истински тест

maintext: Новият кандидат на България за генерален секретар на ООН се изправя днес пред първата си проверка – двучасово изслушване пред Общото събрание.Само 48 часа по-късно в Съвета за сигурност ще се състои истинският тест – гласуване с цветни бюлетини, от което ще си проличи кой получава предупреждение за вето от страна член с такова право и как останалите 10 държави разпределят предпочитанията си. В крайния официален вот победителят трябва да е събрал поне 9 гласа от непостоянните членове и нито едно вето от петте постоянни.В сряда вечерта българско време ще се разбере дали размяната на българския кандидат в последния момент е била успешен ход и как Кристалина Георгиева ще бъде оценена спрямо Ирина Бокова, която продължава като индивидуален кандидат за наследник на Бан Ки Мун.Изслушването, през което минаха останалите в състезанието 9 кандидати, има по-скоро формален характер и въпросите, които бяха задавани, не са провокативни и обикновено повдигат общи теми. Много е вероятно и с Георгиева да се случи така, но и при по-агресивно питане тя е демонстрирала умение да отвръща спокойно и да излиза с шега от напрегната ситуация.Това не е изненадващо за хора с дългогодишен мениджърски или политически опит, какъвто притежават и мнозина от останалите претенденти. Враждебността, с която посрещнаха новината за номинирането на Георгиева в Португалия и Нова Зеландия показва, че тя е възприемана като сериозен конкурент за Антонио Гутериш и Хелън Кларк.Португалецът идва с опита на бивш премиер и ръководител през последните 10 години на Върховния комисариат на ООН за бежанците. Новозеландката не се е представяла особено убедително, но също е е бивш премиер и настоящ ръководител на Програмата за развитие на ООН – пост, смятан за третият по важност в йерархията на световната организация.Онези, които бързо реагираха с раздразнение на появата на Георгиева в последния момент и я обвиняваха, че така си спестила по-голямата част от конкурса, премълчават, че няма правило, което да забранява подобен ход.Нещо повече – през уикенда бившият австралийски премиер Кевин Ръд заяви, че след като правителството не го номинирало за генерален секретар на ООН, в края на август друга страна попитала дали може да издигне кандидатурата му. Покрай тази новина отново бе посочено, че няма проблем една държава да издига претендент с друго гражданство и в историята има подобен прецедент.Срещата на представителите на страните членки с Кристалина Георгиева не е изненада за тях, защото името ѝ се споменава като потенциален български кандидат още от миналата година. Според изданието UN Dispacth тя е била "кандидат в сянка", който е участвал в "български първични избори" с Ирина Бокова, когато правителството на Бойко Борисов още не бе потвърдило избора ѝ от правителството на Пламен Орешарски.Георгиева се вписва в налаганата месеци наред теза, че следващият генерален секретар трябва да е от Източна Европа и да е жена. Но всички досегашни гласувания бяха печелени от Гутериш (той е и единственият с над 9 гласа "за"), Ирина Бокова така и не успя да се изкачи по-високо от трето място, а на последното гласуване бе изпреварена с две позиции от аржентинския външен министър Сусана Малкора. Това рязко увеличи коментарите и спекулациите, че с този модел е приключено и състезанието вече е между добри мениджъри от световен калибър.Съобщавайки за номинирането на Георгиева "Ню Йорк таймс" даде друг консекст още със заглавието "Българка разтресе състезанието за лидер на ООН" и обяснението, че тя "може да промени дипломатическите сметки между Запада и Русия".От 1 октомври Русия пое ротационното председателство на Съвета за сигурност за месеца, в който трябва да бъде избран генералният секретар на ООН. Руската делегация в Ню Йорк ръководи от септември процедурата за избор, тъй като тогава председател бе Нова Зеландия, а тя има свой кандидат в състезанието и това създава конфликт на интереси.Заради войната в Сирия напрежението между Русия и Запада е много високо, няма и категорични срокове кога да бъде избрана кандидатурата на генерален секретар, която Съветът предлага на Общото събрание за одобрение. Руската мисия в ООН коментира уклончиво плановете си с думите "Съветът ще продължи, а може и да завърши, процеса по изработване на препоръка към Общото събрание за кандидатурата на новия генерален секретар на ООН".Засега фокусът ще е върху това как ще се представи Кристалина Георгиева на изслушванеот в понеделник и на вота в сряда.UN Dispacth описва в аванс какво може да се очаква днес като цитира нейни думи от срещите ѝ в ООН в края на септември: "Как да се решат проблемите с управлението на света? Има два начина – реалистичен и фантастичен. Реалистичният е извънземни да дойдат от космоса, да поемат институциите ни и да ги оправят. Фантастичният е хората да го сторят сами."Георгиева може да се окаже марсианецът, който Съветът за сигурност очаква, заключава изданието.


title: Сдружение призова кандидат-президентите да се срещнат с Цветан Василев

maintext:
Пълният текст на писмото Изтегляне
С отворено писмо до всички кандидати за президент сдружение "Ние гражданите" ги призовава да съдействат за разкриване на отговорните "за изкуствено предизвикания фалит на Корпоративна търговска банка АД /КТБ/ и кога и какви действия и искове ще предявят държавните органи за осъждане на виновните". (Пълният текст на писмото е поместен отделно.)Сред 7-те въпроса към кандидат-президентите сдружението ги пита иДругото ключово питане ена централните банкери, други банкери от търговските банки и политически лица, която досега не е предоставена на обществото?НПО "Ние гражданите" е създадено след фалита на КТБ и по-широката му дейност е да организира системни наблюдения върху ситуацията с гражданските права в България и в чужбина. А като своя актуална задача посочва решаване на проблемите на вложителите с надгарантирани депозити в КТБ, както и търсене на обезщетения за вреди на всички вложители в банката. Сдружението най-вече наблюдава под лупа действията на квестори и синдици, както и на БНБ и Фонда за гарантиране на влоговете и сигнализира прокуратурата и компетентните органи за установени според неговите наблюдения нарушения.В писмото до кандидат-президентите се напомня, чеза присвоявания и ограбване на активи на КТБ, които би следвало да влязат в масата на несъстоятелността на банката.Сдружението предлага на кандидатите за президент и вицепрезидентпо тема, свързана с ролята и правомощията на президентската институция за преодоляване на дисбалансите на българската финансово-банкова система и въобще проблемите, които са придобили особено уродлив вид след обявяването на КТБ във фалит.без реакция на синдиците, като в сигналите са посочени конкретните обекти с техните обезпечения и кредити и многократно по-ниските продажни цени. Включително и такива в идеалния столичен център като сградата на "Агрокомплект" ЕАД в София до паметника на В. Левски, обявена за продан за 1,3 млн. евро, Хлебозавода в Стара Загора - за 3,5 млн. лева, телевизионното оборудване на ТВ-7, купено през 2013 за 5 млн. лв. и обявено за продажба за 1 млн. лв., новата печатница в София заедно с терен от 30 дка, обявена за продан за малко над 2 млн. лв., и много други активи.Многократното питане на сдружението каква е общата стойност на всички активи на кредитополучатели, които след 20 юни 2014 г.продължава да стои не само без отговор отникъде, но и в пълно медийно затъмнение, въпреки че и в това питане са посочени конкретни обекти: "Техномаркет България" АД - придобито в началото на годината естествено от дружество на Пеевски, "Рубин инвест" АД - Плевен, "Петрол" АД, "Гипс" АД, с. Кошава, "Евробилд 2003" ЕООД - София, "Инфраструктурна компания" АД - София, и поне още десетина средни и по-малки фирми.В своите съобщения до медиите сдружението "Ние гражданите" оспорва информацията, изнесена от финансовия министър Владислав Горанов в отговор на депутатско питане за осребряването на активите - че синдиците на КТБ събрали 578 млн. лв. Сумата от 578 млн. лева е разликата към момента, която е налична по сметката на синдиците, а още при затварянето на банката на 20 юни 2014 в нея е имало парични средства за 580 млн. лв., и ценни книжа в падеж за 600 млн. лева, пишат до медиите от "Ние гражданите". И изразяват мнение, че синдиците на КТБ са изхарчили повече отколкото са събрали.Ето защо адекватните въпроси, които трябва да се зададат към синдиците на КТБ, вместо популистките, които се задават в момента, са съвсем други, твърдят от "Ние гражданите" и питат:- Каква е сумата, засечена като налична при постъпването на квесторите и синдиците в КТБ?- Какви разходи и за какви дейности и услуги са направени - първо от квесторите и след това от синдиците - от встъпването им в длъжност досега. Какви суми са платени за административни разходи, адвокатски възнаграждения, консултантски услуги и т.н. от 20.06.2014 г. до момента - отделно от квесторите и отделно от синдиците?- Колко цесии, осъществени от квесторите в края на 2014 г., са оспорени от синдиците по съдебен път? И кои точно цесии са оспорени? Какъв е размерът на оспорените прихващания – посочената сума в общ размер на 3,5 млрд. лв. ли? Каква е стойността на адвокатските и консултантските възнаграждения по оспорените прихващания? И какъв е крайният финансов резултат при завършени съдебни процедури.От сдружението "Ние гражданите" уверяват, че ще задълбочат наблюдаването на процеса по осребряването на активите и ще продължат да задават въпросите си до институциите и сигналите до прокуратурата.


title: ЦСКА загря за дербито с разгром над македонци

maintext:
Червените не оставиха съмнения кой е по-класният отбор
[LAP.bg]
ЦСКА победи с лекота македонския елитен "Пелистер" (Битоля). Двубоят на стадион "Българска армия" завърши с 4:0 в полза на българския тим и бе генерална репетиция на червените преди дербито с "Левски" след седмица.Двубоят бе и завръщане на титулярния капитан Борис Галчев в първия отбор, след като опитният халф временно бе отстранен заради нарушаване вътрешния правилник. В игра за "армейците" се появи и доскоро контузеният Преслав Йорданов, който скъса връзки в коляното в края на август.Срещата мина под пълното превъзходство на домакините, които започнаха да пропускат още в началото. В 16-ата минута Мартин Ковачев повали Руй Педро в наказателното поле, а реферът Петър Доровски посочи бялата точка. Зад топката застана Арсенио Нунеш и не сбърка.Десет минути по-късно ЦСКА удвои преднината си. Диого Виана и Станислав Манолев си взаимодействаха отлично отдясно, като българинът центрира чудесно, след което за Густаво Кулма не бе проблем да се разпише с глава.В 28-ата минута Руй Педро получи пространство на около 18-19 метра срещу вратата и не се поколеба да стреля, като вратарят Петровски бе безпомощен и трябваше да извади топката от мрежата си за трети път. На полувремето "Пелистер" смени всичките си 11 футболисти, но и това не промени нищо на терена.В 56-ата минута Диого Виана сложи окончателен край на интригата с попадение от пряк свободен удар. Веднага след този гол в игра се появи и Преслав Йорданов, а по-късно в игра от скамейката се включи и Галчев.


description: В рамките на няколко дни Бойко Борисов за втори път изразява недовоство по повод изказвания на Плевнелиев.

title: Борисов се разсърди на изказване на президента и се надява той да ревизира казаното

maintext:
Фотограф: Юлия Лазарова
Премиерът Бойко Борисов използва публичната част на днешното заседание на Министерски съвет, за да обяви пред журналистите, че е засегнат от вчерашно изказване на президента Росен Плевнелиев и се надява държавният глава да ревизира това, което е казал. "Не съм съгласен с част от констатациите", отбеляза Борисов.Всичко тръгна от интервюто на премиера пред "Нова телевизия" в понеделник , в което той обяви, че част от министрите от първия кабинет на ГЕРБ - Росен Плевнелиев, Симеон Дянков, Трайчо Трайков и Нона Караджова, са били предложени от съиздателя на "Капитал" и "Дневник" Иво Прокопиев. Първо самият Прокопиев обяви , че не е контактувал с Борисов извън качеството си на председател на КРИБ и зам.-председател на Съюза на издателите и не му е предлагал хора за министри.Вчера Плевнелиев обяви, че влязъл в политиката, не защото някой го е посочил и защото е зависим от някого, а защото е искал да помогне на България. "За мен посланието на министър-председателя по-скоро няма тази персонална насоченост. Всяко негово интервю е предпоследно, в следващото може би ще чуем нещо по-различно, но за мен е важно, че се прави опит точно в сърцето на президентската кампания отново гражданите да не чуят важното, отново да се замеряме кой, какво и защо", добави президентът.Днес Борисов обяви, че е работил прекрасно с Плевнелиев и като регионален министър, и като президент. "Няма спор, който да не е решен и тема, по която да не сме се разбрали. Казах една истина", допълни той.Борисов обясни, че при съставянето на първото правителство на ГЕРБ, от главен секретар на МВР и кмет, е станал премиер и не е имало как да познава подходящи хора за 15 министри, 50-60 зам.-министри, шефове на агенции и т.н. "Затова в развитите държави се държи на системните партии. Когато те са в опозиция, имат правителство в сянка и се знае екипа", разясни премиерът.Днес той обяви, че при това положение се е обърнал към КРИБ, за да му посочат хора от финансово-икономическата сфера, подходящи за управлението. Любопитното е, че докато в интервюто Борисов обяви, че цитираните министри са предложени от Иво Прокопиев, който по това време е председател на работодателската организация, сега пояснява, че номинациите са дошли от самата организация."Не казвам, че е лошо, но това е истина. Не знам защо се бяга от това. Но тогава гаранциите за министрите бяха точно такива, каквито сега са ми дали от Реформаторския блок за техните министри", каза още Бойко Борисов.Премиерът посъветва Росен Плевнелиев да гледа интервюто и да чуе всичко, което е казал, защото може да е бил подведен. В рамките на няколко дни Бойко Борисов за втори път изразява недовоство по повод изказвания на държавния глава. В интервюто в понеделник, премиерът обяви , че една от грешките му е изказването, че без ГЕРБ би имал повече гласове на изборите. "Не беше честно към партията, която му плати кампанията и целия си ресурс мобилизира", посочи тогава Борисов.


description: Асоциацията на филмовите критици ФИПРЕССИ и младежкото й жури наградиха два български пълнометражни филма на 32-ия полски фестивал.

title: Филмите "Безбог" и "Христо" взеха награди от Варшава

maintext: взе наградата на Асоциацията на филмовите критици ФИПРЕССИ за най-добър дебют от Източна Европа на приключилия снощи филмов фестивал във Варшава, съобщава сайтът на фестивала. Това е поредно отличие за спечелилата "Златен леопард" в Локарно режисьорка Ралица Петрова . Тя самата бе член на голямото жури, връчило Гран при на филма "Малария" на иранския режисьор Парвиз Шахбази.Още един български филм си тръгна с отличие от полската столица - "Христо" на Григор Лефтеров и Тодор Мацанов. Той впечатли младежкото ФИПРЕСИ жури, след като бе селектиран в програмата "1-2" за дебютанти, спечелена преди години от Кристина Грозева и Петър Вълчанов с "Урок"."Христо" разказва за бездомно момче, което се опитва да намери работа и покрив над главата си,


description: Препълнена зала отбеляза премиерата на първия том на историята на българската корупция през прехода към демокрация

title: "Корупционната България": христоматия на корупцията на прехода

maintext:
1
2 Фотограф: Георги Кожухаров 1
2 Фотограф: Георги Кожухаров
Конферентната зала на Съюза на архитектите не можа да побере хората, които искаха да чуят тримата автори на книгата "Корупционната България", която е събрала документи и анализи за всички корупционни практики за периода на прехода - Едвин Сугарев, Христо Христов и Петър Бучков. Това е първият том от мащабния изследователски проект, който обхваща първоначалния период на прехода - от 1989 до 1997 г. Цялото изследване ще бъде събрано в три тома, съобщиха авторите.определиха проблема с корупцията като най-трудният заради безразличието, което е обхванало обществото.А историкът, който представи книгата, нарече 90-те години, изследвани в първия том, "най-бруталния период, натоварен с твърде много афери, включително и тези от масовата приватизация и срива на банките, които не са получили разрешение по съдебен път" и оттам се е натрупало безразличието и цинизмът, за които говори Сугарев.препоръча книгата като ценна с огромния емпиричен материал, което я прави христоматия на корупционните практики, които вече са застрашили националната сигурност. От първия том е видно, че корупцията - посочи Андреев, не е феномен на демокрацията, а е заложена още в схемите и концесиите от 70-те години на миналия век, контролирани от ДС. И върху този криминален фундамент на тоталитарната държава израства и корупцията на прехода, като програмирано следствие. Той посочи като пример хидрата "Мултигруп", която е обсебила държавата по времето на Беров с мандата на ДПС. И понеже не бе раздадена справедливост, станаха възможни днешните олигарси, каза депутатът. И препоръча "Корупционната България" да стане "настолна книга на всеки прокурор и съдия".На премиерата бяха и столичният кмет Йорданка Фандъкова, бивши депутати, историци, журналисти. В препълнената зала беше забелязан и кандидатът за президент Александър Томов.


title: Огнян Минчев събра в книга текстовете си за прехода от 1991 до 2016 г.

maintext:
Огнян Минчев представи двутомника "Отломки от огледало"
Фотограф: Юлия Лазарова
За Бойко Василев, който представи книгата във Военния клуб във вторник вечерта, Огнян Минчев е политолог над клишетата
Фотограф: Юлия Лазарова
Политологът Огнян Минчев издаде книгата "Отломки от огледало. Преходът като текст". В два тома на 1000 страници са събрани анализи, писани от началото на промените в България до днес.Авторът обяснява така замисъла си: "С подбора на статиите исках да поставя по-важните и по-дългосрочно значими акценти на събитията през тези години. Подбраните текстове са не само и не предимно ситуационни анализи, а интерпретации на проблеми от принципно-теоретично и практическо естество. По-голямата част от подбраните текстове отразяват проблеми, които все още чакат решението си в българското общество, а и в по-широкия контекст на промяната, която преживяхме след рухването на комунистическата система през 1989 г."За някои от тези проблеми доц. Минчев, който преподава в Софийския университет "Св. Климент Охридски", говори пред протестиращите студенти през есента на 2013 г. В публикуваната в сборника реч се казва: "...през изтеклите 24 години, откакто бившите режими рухнаха, макар че се случиха много неща и България е неузнаваема от отправния момент през ноември 1989 г., основен ефект на тези 24 години, който носи силни последствия, е ефектът на допълнителна демодернизация на страната. Тя се изразява в унищожаване на предпоставките за възникване и развитие на културата на социално активната и отговорната личност." Алтернативата на бившите тогава и бъдещите управляващи партии, която описва на студентите: "Това сте вие, това сме всички ние. Ако можем, да произведем лидери, да произведем гражданска мощ.""Отломки от огледало" с подзаглавие "Преходът като текст" е издание на Института за регионални и международни изследвания, подкрепено от фондацията "Комунитас".


description: Изявлението на Цачева е резултат от грижливо отглеждана институционализирана ксенофобия.

title: Институционализирана ксенофобия

maintext:
При откриването на президентската кампания на Цецка Цачева
Фотограф: Юлия Лазарова
[
]
Преди всичко е националният интерес на държавата пред защитата на отделничовешкиправа. Това заяви кандидатката на ГЕРБ за президент Цецка Цачева на въпрос дали са спазени правата на турските граждани, които в понеделник бяха предадени от МВР на турските власти , тъй като се издирват в югоизточната ни съседка заради съмнения, че са свързани с организацията на планиран преврат в страната. Цачева направи изявлението си в сутрешния блок на телевизия Би Ти Ви по време на дебати с кандидата за президент на БСП ген. Румен Радев.Няма да навлизам в задълбочени размисли за това що за държава е тази, в която властниците дефинират съдържанието на обтекаемото понятие "национален интерес" според собствените си представи и изрично поставят този интерес над правото и морала.Важно е да разберем генезиса на тази позиция на Цачева. Тя е резултат от вече 3-годишната антибежанска пропаганда на правителството, която доведе до пълно институционализиране на расизма и ксенофобията. Тоталната дезинформация, която залива обществеността, не остави място за дебати и никаква друга позиция освен фашизоидната.Голяма роля в това да стигнем до кандидатка за президент, която заявява, че човешките права на общо основание, като правило ще са по-долу от националния интерес, има настоящото управление, станало заложник на ултранационалистите от т.нар. Патриотичен фронт, и всички други политически субекти, които експлоатираха бежанската тема, за да капитализират политическа власт.Те и всички други участници в изборите са заложници на тези си действия, защото представете си къде е мястото на другата позиция по тази тема – на хуманната, на правозащитната позиция, на позицията на върховенството на правото, и колко гласа би събрал кандидат с подобна позиция. Отговорът: нищожно малко. Подобна позиция би била самоубийствена. Така че гнева си трябва да насочим срещу всички участници в политическия живот през последните три години и всички онези, които оформят дневния ред на обществото – включително медиите. Цачева е просто проявление, персонификация на случилото се през това време.Авторът е юрист


description: Автомобилни превозвачи, които днес блокираха няколко гранични пункта, заплашиха, че след месец ще поискат оставките на ръководствата на Агенция "Митници" и на "Гранична полиция". Причина за гнева им е бавното обслужване на товарните превози на граничните пунктове.

title: Превозвачи ще искат оставки заради бавните проверки по границата

maintext:
архивна снимка
Фотограф: Надежда Чипева
Автомобилни превозвачи, които днес блокираха няколко гранични пункта , заплашиха, че след месец ще поискат оставките на ръководствата на Агенция "Митници" и на "Гранична полиция". Причина за гнева им е бавното обслужване на товарните превози на граничните пунктове.Според първоначалния план между 10 и 12 ч. протестиращите са блокирали преминаването през няколко гранични пункта, сред които Дунав мост 1 и 2, Калотина, Капитан Андреево и Лесово. По данни на държавното радио прекъсване на преминаването през тези пунктове на практика няма.Председателят на Българската асоциация на сдруженията в автомобилния транспорт Илиян Филипов определи ситуацията като нетърпима."Наистина сме изправени до стената и сме принудени на тези действия. Два часа не е никакъв проблем, тъй като се чака по много повече часове. Ще търсим отговорните институции за опашките. Даваме срок от 1 месец и ще искаме оставките", обяви той, цитиран от агенция "Фокус".Председателят на Националното сдружение на българските превозвачи Красимир Лалов допълни, че само в международния транспорт работят 300 хил. българи. "Искаме наистина да има граница. За един мост дадохме 420 млн. лв. (втория мост на Дунав - бел. ред.), а той работи наполовина", посочи той.Лалов обяви, че протестът ще продължи, докато не започнат да се взимат правилните решения."Един шофьор стоял 12 часа на границата е една торпила на пътищата", заяви още той.Днешният национален протест на превозвачите няма никакъв политически характер и елементи. Това каза Христо Христов, председател на Комитета по транспорт към КРИБ."Шофьорите ни са живи хора и имат семейства. Вместо да отделят някой час да се видят с тях, те престояват десетки часове по полетата. На ден губим между 300 и 400 хил. лв. Това са преките загуби, косвените са много повече. Конкретните ни искания са осигуряване до 2 часа на пропускателна възможност на българско-румънската и българско-гръцката граница и до 4 часа на българско-сръбската и българско-турската граница", обясни Христов.Изпълнителният директор на Съюза на международните превозвачи Йордан Арабаджиев също подчерта, че дават един месец на компетентните институции трайно да решат проблема с престояването на товарните автомобили по границата. По думите му се обработват 700 - 800 превозни средства за 24 часа."Има лоша организация от страна на институциите. Има нежелание на служителите да работят качествено. Те са приели за даденост опашките и не решават проблеми. Не работят на максимална степен. За нас е важно нашите гранични органи да работят бързо и ефикасно.Той разказва, че на ГКПП "Капитан Андреево" влизат 8 коридора и всички се събират само в един, където се проверява за бежанци. На Дунав мост 2 има шест коридора, от които два не работят, два работят за леки и два за товарни автомобили.Според него липсва желание за справяне с проблема.


description: Tова е на ул. 6-ти септември 42 в София - бивша къща на Радослав Томакиев

title: Как се реставрира къща - паметник

maintext:
Така е "реставрирана" къщата - паметник на културата. За да е по-ясно съм очертал останката от паметника с червено. Слагате едно мъничко парченце, мощ едва ли не и готово - имаме си реставрирана къща-паметник. Иначе това е на ул. 6-ти септември 42 в София - бивша къща на Радослав Томакиев. Не съм запознат докрай с историята - може по документи всичко да е изрядно, но все пак е странно.
Фотограф: Нечупещ


description: "Щях да стоя и за втори мандат за него. Съжалявам, че там ни проиграха с много хитър и техничен ход, защото той има опит, знания, доказал се е", смята премиерът.

title: Борисов: ДСБ уби кандидатурата на Плевнелиев за втори мандат

maintext:
[Пресслужба на МС]
а простака трябва да се отговори с мълчание"
подкрепа от център-дясно и от прогресивните вляво
Министър-председстелят Бойко Борисов обвини ДСБ за това, че Росен Плевнелиев не е кандидат за втори мандат като държавен глава. Пред журналисти в Брюксел, цитиран от БТА, премиерът припомни призива на ДСБ от май месец за прозападно обединение от партии, което да подкрепи Плевнелиев като независим кандидат за втори мандат."Ако не беше направена тогава тази провокация, истинска провокация, да излязат нашите колеги от коалицията и да кажат: "Ако Росен Плевнелиев се откаже от ГЕРБ и се яви като независим кандидат, ние ще сме готови да го подкрепим като обща, единна кандидатура". Как ще се съглася, все едно да се отрече от нас, все едно нещо лошо сме направили. Построили сме толкова видими неща през годините. Тази провокация беше умишлена, за да възпали ГЕРБ като партия, тя да се откаже при тези условия и така падна кандидатурата (за втори мандат – б.а.)", заяви Борисов. Той добави, че тогава е говорил с държавния глава и той е казал, че никой не е разговарял с него преди изявленията на Реформаторския блок."Това уби кандидатурата за втори мандат на Плевнелиев, щях да стоя и за втори мандат за него. Съжалявам, че там ни проиграха с много хитър и техничен ход, защото той има опит, знания, доказал се е. Истински се надявам, че след президентския му мандат ще намерим начин максимално да използваме неговите умения, знания, усилия", каза Борисов. Той оцени мандата на Плевнелиев е бил добър и труден, припомняйки съставянето на две служебни правителства във време на финансова криза и заяви, че той се справи много добре.Той критикува партията на Радан Кънев за това, че за разлика от всяка друга формация, която се бори да управлява, "само те се борят да са истинска опозиция, не да правят политики, а да бъдат коректив - малък, но гласовит".На въпрос за обръщението на Радан Кънев от ефира на "Нова телевизия" Борисов заяви, че "на простака трябва да се отговори с мълчание"."Да не им обръщаме внимание. Били са ми толкова пъти в къщата, слушал съм ги, не могат да ме изненадат и обидят. Това са хора напрегнати, които знаят, че когато говорят лъжи или глупости, други знаят как е", добави той.Ако има втори тур на президентските избори, ще търсим максимална подкрепа от всеки български гражданин, заяви премиерът. Добави, че на балотаж ГЕРБ ще трябва да се опита да събере гласове от център-дясно, от по-прогресивните хора вляво."Кампанията ще мине и ще свърши. Засега ми се струва доста толерантна, дано така продължи. Виждате какви са събитията в света, трябва да мислим за единството на нацията, за политически консенсус по много важни въпроси, а ни предстои и председателство (на Съвета на ЕС – б.а.). Виждате, в Словакия са се разбрали политическите партии по време на председателството нито правят митинги, нито стачки, нито вотове, за да може нацията да се представи добре. На нас това ни предстои след една година", каза още Борисов. По думите му "ако така продължава с конфронтацията, никак не е добре".В коментар за подкрепата, която ДПС вчера заяви за Пламен Орешарски, Борисов отново заяви, че партията е постъпила честно. "Няма независим кандидат, подкрепен от инициативен комитет. Кой му плаща кампанията - ако му плаща партията кампанията, значи не е независим", коментира той. Министър-председателят посочи, че Орешарски бе начело на кабинет на БСП, а сега левицата не го припознава в кандидат-президентската надпревара."След няколко месеца, ако Радев е президент (кандидатът на БСП ген. Румен Радев – бел.ред.), може по същия начин да кажат: "От инициативния комитет надделя еди коя си група и вече си е техен". Затова кой носи отговорност за един премиер, мандатоносителят ли? За моите действия носи отговорност ГЕРБ, ако аз се проваля, проваля се партията", добави премиерът.